stanford-oval/wikipedia huggingface dataset:
Achernar
Achernar

Achernar on 144 valovuoden päässä Aurinkokunnasta sijaitseva sinertävänvalkoinen pääsarjan tähti, joskin sitä aiemmin pidettiin jättiläistähtenä. Se on suhteellisen nuori, korkeintaan muutamien satojen miljoonien vuosien ikäinen. Huolimatta varsin suuresta massastaan se ei ole ehtinyt käyttää vetyvarastojaan loppuun; se saattaa myös olla juuri tarpeeksi pieni poistuakseen pääsarjasta Sirius B:n kaltaiseksi massiiviseksi valkoiseksi kääpiöksi.
Achernar pyörii erittäin nopeasti akselinsa ympäri – vain muutamissa tunneissa, minkä seurauksena siitä irtaantuu massaa tuhansia kertoja Aurinkoa nopeammin. Tähden päiväntasaajan tasolle on syntynyt laajeneva kaasukiekko. Dramaattisin vaikutus 225–300 kilometriä sekunnissa tapahtuvalla pyörimisliikkeellä (päiväntasaajan kohdalta pinnalla mitattuna) on kuitenkin tähden muotoon: Achernarin läpimitta päiväntasaajalla on ainakin 1,51–1,61-kertainen napojen halkaisijaan nähden ja vieläkin enemmän, mikäli tähti ei näyttäydy suoraan sivulta Maasta katsottuna. Achernar on litistynein tunnettu suuri taivaankappale. Nykyiset tähtien rakennemallit eivät kykene selittämään näin suurta litistymistä, joten siihen liittyy todennäköisesti muita erillisiä ilmiöitä, kuten pohjois–eteläsuuntaisia virtauksia ja epätasaisuutta pyörimisnopeudessa tähden eri kerroksissa.
Johtuen Achernarin lähettämästä voimakkaasta ultraviolettisäteilystä tähden ympärillä oleva niin sanottu elinkelpoinen vyöhyke on 54 ja 73 AU:n etäisyydellä eli kauempana kuin Pluto sijaitsee Auringosta. Sillä etäisyydellä mahdollisen planeetan kiertoaika olisi 160–260 vuotta, ja nykymenetelmillä maankaltaisen planeetan havaitseminen sieltä olisi lähes mahdotonta.
Aiheesta muualla

Solstationin sivu Achernarista
| --- | --- |
Tähdet:  Achernar, β Eri, θ1 Eri, γ Eri, δ Eri, υ4 Eri, φ Eri, χ Eri, τ4 Eri, ε Eri, υ2 Eri, 53 Eri, η Eri, ν Eri, 43 Eri, μ Eri, ο1 Eri, τ3 Eri, ι Eri, HD 24160, τ6 Eri, κ Eri, λ Eri, 82 Eri, τ5 Eri, HD 24071, 54 Eri, θ2 Eri, ω Eri, π Eri, 40 Eri A, 32 Eri A, τ1 Eri, υ1 Eri, HD 22663, HD 23319, τ9 Eri, τ8 Eri, HD 24072, HD 16754, 17 Eri, τ2 Eri, 64 Eri, 32 Eri B, ζ Eri, ψ Eri, 15 Eri, 39 Eri, 45 Eri, 60 Eri, HD 10939, HD 24626, 68 Eri, 66 Eri, ξ Eri, 47 Eri, 51 Eri, 20 Eri, 24 Eri, τ7 Eri, ρ3 Eri, 35 Eri, ρ2 Eri, 63 Eri, 4 Eri, 37 Eri, 30 Eri, 58 Eri, 62 Eri, HD 10647, 22 Eri, 5 Eri, 25 Eri, 46 Eri, R Eri, ρ1 Eri, HD 10360, HD 10361, 59 Eri, 56 Eri, 6 Eri, HD 27563, 21 Eri, 55 Eri A, 7 Eri, 14 Eri, 55 Eri B, 40 Eri B, Gl 86, HD 28185, EF Eri
Eksoplaneetat:  ε Eri b, HD 10647 b, Gliese 86 A b
Taivaan kirkkaimmat tähdet
Achernarin litistyminen ja sen päiväntasaajan tasolla oleva kaasukiekko.
Ratkaisu

Wikisanakirjassa on tähän liittyvä sananselitys: .
Ratkaisu voi tarkoittaa ainakin seuraavia:
ratkaisu, matematiikassa muuttujan arvot, jotka toteuttavat yhtälön
Ratkaisu (Inside Moves), Richard Donnerin ohjaama elokuva vuodelta 1980
Ratkaisu, ramopunk-yhtye Häiriköiden albumi vuodelta 2006
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ratkaisu”, voi hakea sivunnimihaulla, laajalla sivunnimihaulla tai tekstihaulla.
Radžastani

| Radžastani |
| --- | --- |
Oma nimi:  राजस्थानी (rājasthānī) راجستھاني (rājasthānī)
Tiedot
Alue:  Rajasthan (Intia)
Puhujia:  20–80 miljoonaa
Kirjaimisto:  devanagari, arabialainen
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet indoarjalaiset kielet
ISO 639-3:  raj
 Ohje 
Radžastani on indoarjalainen kieli, jota puhutaan Intiassa Rajasthanin osavaltiossa ja sitä ympäröivillä alueilla. Kielellä on lukuisia toisistaan selkeästi poikkeavia murteita, joista osa voidaan katsoa myös omaksi kielikseen. Määritelmästä riippuen radžastanin puhujamäärä on 20 ja 80 miljoonan ihmisen välissä.
Radžastani on hindin läheinen sukukieli ja sitä pidettiin 1900-luvun alkupuolelle asti hindin murteena.
Hindin tavoin radžastania kirjoitetaan devanagari-kirjaimistolla. Jammu ja Kashmirissa puhuttua gudžarin murretta voidaan kirjoittaa devanagarin lisäksi myös arabialaisilla kirjaimilla.
Alluviaalitasanko

Alluviaalitasankoa Uudessa-Seelannissa.
Alluviaalitasanko on meren tai virtaavan veden aiheuttama tasanko, joka on muodostunut pitkän ajan aikana veden kasaaman sedimentin vaikutuksesta. Joet muodostamat alluviaalitasankoja erityisesti melko tasaisiin laaksoihin, joissa veden virtaama on hidasta ja jotka ovat vuorijonojen juurella. Vuorien rapautumisesta irtautuva maa-aines liikkuu veden mukana ja kasaantuu joen alajuoksun tasangoille. Meret voivat muodostaa alluviaalitasankoja rannikoille, joilla aaltojen voima ehkäisee suiston syntymisen.
Aleksandăr Tomov

| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:   Bulgaria
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Hopeaa | München 1972 | yli 100 kg |  |
|  Hopeaa | Montréal 1976 | yli 100 kg |  |
|  Hopeaa | Moskova 1980 | yli 100 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Sofia 1971 | yli 100 kg |  |
|  Kultaa | Teheran 1973 | yli 100 kg |  |
|  Kultaa | Katowice 1974 | yli 100 kg |  |
|  Kultaa | Minsk 1975 | yli 100 kg |  |
|  Kultaa | San Diego 1979 | yli 100 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Katowice 1972 | yli 100 kg |  |
|  Kultaa | Helsinki 1973 | yli 100 kg |  |
|  Kultaa | Leningrad 1976 | yli 100 kg |  |
|  Kultaa | Bukarest 1979 | yli 100 kg |  |
|  Kultaa | Jönköping 1984 | yli 100 kg |  |
|  Hopeaa | Madrid 1974 | yli 100 kg |  |
|  Hopeaa | Sofia 1978 | yli 100 kg |  |
|  Pronssia | Berliini 1970 | yli 100 kg |  |
Aleksandăr Tomov (s. 3. huhtikuuta 1949) on bulgarialainen raskaan sarjan kreikkalais-roomalaisen tyylin painija. Seuratasolla hän edusti Levski Sofiaa.
Ensimmäisissä arvokisoissaan 1970 Berliinin EM-kisoissa Tomov saavutti pronssia yli sadan kilogramman painoluokassa. Seuraavana vuonna hän voitti maailmanmestaruuden Sofian MM-kisoissa ja jätti neuvostoliittolaisen veteraanipainijan Anatoli Roštšinin hopealle. Tomov voitti kultaa myös 1972 Katowicen EM-kisoissa, mutta jäi myöhemmin samana vuonna käydyissä Münchenin olympialaisissa hopealle, kun kultamitali meni nelikymppiselle Roštšinille.
Roštšinin jätettyä kansainväliset painiareenat hallitsi Tomov painoluokkaansa melko ylivoimaisesti. Hän voitti vuonna 1973  kultaa sekä EM-kisoista Helsingistä että MM-kisoista Teheranista. 1974 Madridin EM-paineissa hän jäi hopealle kultamitalin mentyä neuvostoliittolaiselle Šota Morsiladzelle, mutta voitti jälleen kultamitalin syksyllä Katowicen MM-kisoista ja jätti Morsiladzen hopealle. Tomov voitti kultaa myös 1975 MM-kisoista, missä hopeamitalin sai neuvostoliittolainen Aleksandr Koltsinski, ja 1976 Leningradin EM-kisoissa, missä Moriladze sai jälleen tyytyä hopeaan. Samana vuonna Montrealin olympialaisissa Tomov kuitenkin jäi hopealle Koltsinskin voitettua kultamitalin.
1978 EM-kisoista kotimaassaan Tomov saavutti hopeaa romanialaisen Roman Codreanun takana. Seuraavana vuonna asetelma oli toisin päin, kun Bukarestin EM-kisoissa isäntämaan Codreanu jäi hopealle Tomovin voitettua kultaa. Samana vuonna Tomov voitti myös maailmanmestaruuden San Diegossa ja jätti Koltsinskin hopealle. 1980 Moskovan olympialaisista Tomov jäi myös kolmannella yrittämällään olympiahopealle, kun Koltsinski voitti. Tomov palasi arvokilpailuihin vielä 1984 Jönköpingin EM-kisoissa, joista hän voitti kultamitalin. Hänet on valittu painin Hall of Fameen.
Raimo Siukola

Raimo Edvin Siukola (28. heinäkuuta 1932 Heinola – 13. huhtikuuta 2015) oli suomalainen pika-aitajuoksija. Siukola edusti urallaan Heinolan Iskua.
Kalevan kisoissa Siukola sai kultaa vuosina 1954, 1955, 1958 ja 1959 sekä hopeaa vuosina 1956 ja 1957. Hänen ennätyksensä on 14,6 s, jonka hän juoksi yhteensä neljä kertaa vuosien 1956, 1958 ja 1960 aikana. Siukola edusti Suomea maaotteluissa vuosina 1954–1960.
Ajanpysäyttäjät

| Ajanpysäyttäjät> Clockstoppers |
| --- | --- |

Ohjaaja:  Jonathan Frakes
Käsikirjoittaja:  Rob Hedden
Tuottaja:   Gale Anne Hurd  Julia Pistor 
Säveltäjä:  Jamshied Sharifi
Kuvaaja:  Tim Suhrstedt
Leikkaaja:  Peter E. Berger
Pääosat:   Jesse Bradford  Paula Garcés  French Stewart 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix Fandango at Home (käännä suomeksi)
Ensi-ilta:  29. maaliskuuta 2002
Kesto:  94 min.
Alkuperäiskieli:  englanti
Budjetti:  26 000 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Ajanpysäyttäjät (Clockstoppers) on yhdysvaltalainen, vuonna 2002 ensi-iltansa saanut tieteisseikkailuelokuva.
Näyttelijät

| 0 | 1 | 2 |
| --- | --- | --- |
|  Jesse Bradford  | … |  Zach Gibbs   |
|  Paula Garcés  | … |  Francesca   |
|  French Stewart  | … |  Earl Dopler   |
|  Michael Biehn  | … |  Henry Gates   |
|  Garikayi Mutambirwa  | … |  Meeker   |
|  Robin Thomas  | … |  Dr. Gibbs   |
|  Julia Sweeney  | … |  Jenny Gibbs   |
|  Lindze Letherman  | … |  Kelly Gibbs   |
|  Ken Jenkins  | … |  Agent Moore   |
Ääniraita

|  |
| --- | --- | --- | --- | --- | --- | --- | --- | --- | --- |
| Nro | Nimi | Artisti | Kesto |  |  |  |  |  |  |
| 1. | Holiday in My Head | Smash Mouth | 2.40 |  |  |  |  |  |  |
| 2. | Abracadabra (2002 Ralph Sall Remix)  | Sugar Ray | 3.44 |  |  |  |  |  |  |
| 3. | A Song for Everyone | Fenix TX | 4.11 |  |  |  |  |  |  |
| 4. | Time After Time | Uncle Kracker | 4.20 |  |  |  |  |  |  |
| 5. | Never Let You Go | Third Eye Blind | 3.57 |  |  |  |  |  |  |
| 6. | All the Small Things | Blink-182 | 2.48 |  |  |  |  |  |  |
| 7. | First Date | Blink-182 | 2.51 |  |  |  |  |  |  |
| 8. | Breathe | Nickelback | 3.59 |  |  |  |  |  |  |
| 9. | The Minute I Met You | New Found Glory | 3.03 |  |  |  |  |  |  |
| 10. | The Worst Day Ever | Simple Plan | 3.34 |  |  |  |  |  |  |
| 11. | Bohemian Like You | The Dandy Warhols | 3.32 |  |  |  |  |  |  |
| 12. | Quicksand | Lit | 3.18 |  |  |  |  |  |  |
| 13. | Space to Share | Scapegoat Wax | 4.04 |  |  |  |  |  |  |
| 14. | Know My Name | Kool Keith | 3.23 |  |  |  |  |  |  |
| 15. | It's the Weekend | Lil' J | 3.02 |  |  |  |  |  |  |
| 16. | Everybody Have Fun Tonight | Wang Chung | 4.48 |  |  |  |  |  |  |
| 17. | Time Is Ticking Out | The Cranberries | 3.01 |  |  |  |  |  |  |
Radzyńin piirikunta

Radzyńin piirikunta (puol. powiat radzyński) on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 58 858. Siihen kuuluvat kymmenen kuntaa ovat Borki, Czemierniki, Kąkolewnica, Komarówka Podlaska, Radzyń Podlaski, Ulan-Majorat ja Wohyń.
Radzyńin piirikunnan alueesta 20 prosenttia on metsien peitossa ja 72 prosenttia on maatalousmaata.
Piirikunnan väestöpyramidi 2014.
Vuoden 2019 lopussa Radzyńin piirikunnan asukkaista 50 prosenttia oli naispuolisia ja 50 prosenttia miespuolisia. Alle 18-vuotiaat muodostivat 19 prosenttia piirikunnan väestöstä, työikäiset 60,4 prosenttia ja eläkeikäiset 20,6 prosenttia väestön keski-iän ollessa 41 vuotta. Vuonna 2019 piirikunnassa syntyi 623 lasta. Radzyńin piirikunnan väkiluvun ennakoidaan pienenevän 46 299 asukkaaseen vuoteen 2050 mennessä.
Alejandro Urgellés

| Mitalit> Maa:   Kuuba.Miesten koripallo. Olympialaiset  | Mitalit> Maa:   Kuuba.Miesten koripallo. Olympialaiset  | Mitalit> Maa:   Kuuba.Miesten koripallo. Olympialaiset  | Maa:   Kuuba> Miesten koripallo. |
| --- | --- | --- | --- |
|  Pronssia | München 1972 |  |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Cali 1971 |  |  |
Alejandro Urgellés Guibot (2. heinäkuuta 1951 Santiago de Cuba – 16. lokakuuta 1984 Santiago de Cuba) oli kuubalainen koripalloilija ja olympiamitalisti.
Urgellés voitti Kuuban miesten maajoukkueessa olympiapronssia Münchenissä 1972 ja Pan-Amerikan kisojen pronssia Calissa 1971. Hän kilpaili Kuuban joukkueessa myös Montréalin 1976 ja Moskovan 1980 kesäolympialaisissa sekä vuosien 1970 ja 1974 MM-kilpailuissa.
Aiheesta muualla

Profiili FIBA Archive (englanniksi)
Kuuban joukkue – Kesäolympialaiset 1972
4 Domecq |
5 R. Herrera |
6 Roca |
7 Chappé |
8 Álvarez |
9 Cañizares |
10 Pérez |
11 Calderón |
12 T. Herrera |
13 Varona |
14 Urgellés |
15 Standard |
Valmentaja Ortega
Aleksi Sandroos

| Aleksi Sandroos> Henkilötiedot |
| --- | --- |
Ammatti:  lähihoitaja
Poliitikko
Puolue:  Suomen Keskusta
Aiheesta muualla
Virallinen sivu
Aleksi Sandroos on keskustalainen poliitikko. Hän on toiminut Suomen Keskustanuorten puheenjohtajana vuodesta 2022 alkaen. Sandroos valittiin tehtävään Tornion liittokokouksessa 2021, hänen vastaehdokkaanaan oli ehdolla Jere Tapio.[lähde? ]
Ura

Vuonna 2020 Sandroos toimi Vaasan yliopiston ylioppilaskunnan hallituksen puheenjohtajana. Vuonna 2021 hän oli Suomen ylioppilaskuntien liiton varapuheenjohtaja.
Aluevaaleissa 2022 Sandroos oli ehdolla Pirkanmaan hyvinvointialueella. Hän sai 245 ääntä eikä tullut valituksi. Eduskuntavaaleissa 2023 hän sai Pirkanmaan vaalipiirissä 504 ääntä eikä tullut valituksi.
Vuoden 2022 puoluekokouksessa Sandroos pyrki keskustan varapuheenjohtajaksi. Hän jäi vaalissa viidenneksi 386 äänellä.
Allwinner

| Allwinner Technology |
| --- | --- |

Osake:  SZSE: 300458
Kotipaikka:  Zhuhai, Guangdong, Kiina
Toimiala:  puolijohdeteollisuus
Kotisivu:  www.allwinnertech.com
Infobox OKVirheellinen NIMI-arvo: 
Allwinner A20 -mikropiiri Cubieboard2:ssa.
Allwinner Technology on kiinalainen puolijohdeteollisuuden yritys. Yrityksellä ei ole omia tuotantolaitoksia (engl. fabless) vaan se suunnittelee järjestelmäpiirejä ja analogisia mikropiirejä. Yritys on perustettu vuonna 2007.
Yritys on kärkikolmikossa taulutietokoneisiin toimitettavissa piireissä Rockchipin ja MediaTekin kanssa.
Vuonna 2012 yrityksen arvioitiin toimitukset taulutietokoneisiin suuremmaksi kuin Intelin ja Qualcommin yhteensä kyseisenä vuonna. Merkittävä vaikutus suosioon on kysyntä halvemman hintaluokan laitteille.
Yrityksellä on 742 työntekijää ja liikevaihto on kaksi miljardia dollaria.
Raahen museo

| Raahen museo |
| --- | --- |

Tyyppi:  paikallismuseo
Osoite:  Rantakatu 33, 92100 Raahe  
Sijainti:  Raahe
Perustettu:  1862
Ylläpitäjä:  Raahen kaupunki
Johtaja:  Eija Turunen
Kotisivut:  http://www.raahenmuseo.fi/
Koordinaatit:  64°41′15″N, 024°28′18″E
 fiRaahen museo 
     
Raahen museo on vuonna 1862 Carl Robert Ehrströmin perustama meriaiheinen museo, joka sijaitsee Raahen keskustan tuntumassa Pikkulahden rannalla. Museo siirtyi 1900-luvun alussa toimimaan nykyiselle paikalleen Raahen tulli- ja pakkahuoneen rakennukseen, joka oli valmistunut 1848. Museo on Suomen vanhin yliopistojen ulkopuolinen museo.
Kaikkiaan museon kokoelmissa on noin 15 000 esinettä. Suurin osa esineistöstä on 1800-luvulta, jolloin Raahe oli merkittävä laivanvarustajakaupunki. Tuon aikakauden esineet ovat enimmäkseen kaukomailta alusten miehistöjen tuomia matkamuistoja ja tarve-esineitä. Tunnetuin ja arvokkain museon esineistä oli ”Wanha herra”, joka on maailman vanhin säilynyt sukelluspuku. Se on valmistettu vasikannahasta 1700-luvulla. Wanha herra sijaitsee nykyään Raahen Kruununmakasiinin museossa.
Aiheesta muualla

Kuvia tai muita tiedostoja aiheesta Raahen museo Wikimedia Commonsissa
Raahen museon kotisivut
Quebec Magnetic

| Quebec Magnetic Metallica |
| --- | --- | --- |

DVD-julkaisun tiedot
 Äänitetty : Colisée Pepsi -areenalla Quebec Cityssä 31. lokakuuta ja 1. marraskuuta 2009
 Julkaistu: 11. joulukuuta 2012
 Formaatti: DVD
 Tyylilaji: heavy metal, thrash metal
 Kesto: 02.56.59
 Levy-yhtiö: Blackened Recordings
Metallican muut dvd-julkaisut
| The Big Four: Live from Sofia, Bulgaria 2010 | Quebec Magnetic 2012 |   |
Quebec Magnetic on Metallican livekonsertti-videoalbumi. Videoalbumi kuvattiin Colisée Pepsi -areenalla Quebec Cityssä Kanadassa 31. lokakuuta ja 1. marraskuuta 2009 Metallican World Magnetic kiertueella. Se julkaistiin 11. joulukuuta 2012 ja se on ensimmäinen julkaisu, jonka Metallica julkaisi oman levy-yhtiönsä Blackened Recordingsin kautta.
Albumi julkistettiin 20. syyskuuta 2012. Fanit saivat äänestää internetissä kumpi kahdesta esityksestä päätyisi albumille kokonaan ja loput kappaleet päätyisivät extra-materiaaliksi. 22. lokakuuta albumin kappalelista, julkaisupäivä ja kansitaide julkaistiin. 33 sekunnin "teaser"-traileri albumista julkaistiin 19 marraskuuta.
Videoalbumia myytiin noin 14 000 kappaletta ensimmäisen viikon aikana julkaisusta ja se sijoittui toiselle sijalle Billboard Top Music Videos -listalla.
Kappaleet

Albumi sisältää kappaleita molemmista konserteista. Kappaleet jotka eivät olleet settilistalla ovat extra-materiaalina.
| 1>  levy (täysi konsertti) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | The Ecstasy of Gold | Ennio Morricone | 1.36 |  |  |  |  |  |  |
| 2. | That Was Just Your Life | James Hetfield, Lars Ulrich, Kirk Hammett, Robert Trujillo | 7.08 |  |  |  |  |  |  |
| 3. | The End of the Line | Hetfield, Ulrich, Hammett, Trujillo | 7.46 |  |  |  |  |  |  |
| 4. | The Four Horsemen | Hetfield, Ulrich, Dave Mustaine | 5.27 |  |  |  |  |  |  |
| 5. | The Shortest Straw | Hetfield, Ulrich | 6.09 |  |  |  |  |  |  |
| 6. | One | Hetfield, Ulrich | 7.54 |  |  |  |  |  |  |
| 7. | Broken, Beat & Scarred | Hetfield, Ulrich, Hammett, Trujillo | 8.25 |  |  |  |  |  |  |
| 8. | My Apocalypse | Hetfield, Ulrich, Hammett, Trujillo | 6.45 |  |  |  |  |  |  |
| 9. | Sad But True | Hetfield, Ulrich | 6.00 |  |  |  |  |  |  |
| 10. | Welcome Home (Sanitarium) | Hetfield, Ulrich, Hammett | 6.10 |  |  |  |  |  |  |
| 11. | The Judas Kiss | Hetfield, Ulrich, Hammett, Trujillo | 9.48 |  |  |  |  |  |  |
| 12. | The Day That Never Comes | Hetfield, Ulrich, Hammett, Trujillo | 7.58 |  |  |  |  |  |  |
| 13. | Master of Puppets | Hetfield, Ulrich, Cliff Burton, Hammett | 8.05 |  |  |  |  |  |  |
| 14. | Battery | Hetfield, Ulrich | 7.05 |  |  |  |  |  |  |
| 15. | Nothing Else Matters | Hetfield, Ulrich | 5.47 |  |  |  |  |  |  |
| 16. | Enter Sandman | Hetfield, Ulrich, Hammett | 8.49 |  |  |  |  |  |  |
| 17. | Killing Time | Vivian Campbell, Trevor Fleming, Raymond Haller, Davy Bates | 2.55 |  |  |  |  |  |  |
| 18. | Whiplash | Hetfield, Ulrich | 7.05 |  |  |  |  |  |  |
| 19. | Seek & Destroy | Hetfield, Ulrich | 14.01 |  |  |  |  |  |  |
| 2>  levy (bonuskappaleet ja kuvamateriaalia) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | For Whom the Bell Tolls | Hetfield, Ulrich, Burton | 5.06 |  |  |  |  |  |  |
| 2. | Holier Than Thou | Hetfield, Ulrich | 3.46 |  |  |  |  |  |  |
| 3. | Cyanide | Hetfield, Ulrich, Hammett, Trujillo | 6.58 |  |  |  |  |  |  |
| 4. | Turn the Page | Bob Seger | 5.18 |  |  |  |  |  |  |
| 5. | All Nightmare Long | Hetfield, Ulrich, Hammett, Trujillo | 7.52 |  |  |  |  |  |  |
| 6. | Damage, Inc. | Hetfield, Ulrich, Burton, Hammett | 5.19 |  |  |  |  |  |  |
| 7. | Breadfan | Burke Shelley, Tony Bourge, Ray Phillips | 4.09 |  |  |  |  |  |  |
| 8. | Phantom Lord | Hetfield, Ulrich, Mustaine | 3.38 |  |  |  |  |  |  |
| Levy 2 (Extra) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Quebec City Love Letters (bändi- ja fanihaastatteluja) | 8.09 |  |  |  |  |  |  |  |
Kokoonpano

James Hetfield - laulu, kitara
Lars Ulrich - rummut
Kirk Hammett - soolokitara
Robert Trujillo - basso
Listasijoitukset

| Lista (2012) | Sijoitus |
| --- | --- |
Australian Musiikki DVD lista: 3
Itävallan Musiikki DVD lista: 2
Belgian Musiikki DVD lista: 3
Hollannin Musiikki DVD lista: 5
Suomen Musiikki DVD lista: 1
Saksan Albumilista: 29
Unkarin Albumilista: 35
Italian Musiikki DVD lista: 8
Espanjan Musiikki DVD lista: 9
Sveitsin Musiikki DVD lista: 1
Britannian Musiikkivideolista: 9
Yhdysvaltojen Musiikkivideolista: 2

| Lista (2013) | Sijoitus |
| --- | --- |
Belgian Musiikki DVD lista: 2
Tanskan Musiikki DVD lista: 4
Ruotsin Musiikki DVD lista: 1
Alafia

| Alafia |
| --- | --- |
 Alafia
 Koordinaatit: 16°39′25″N, 3°2′52″W 
Valtio:  Mali
Alue:  Timbuktun alue
Piiri:  Timbuktun piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  27 857 km²
Väkiluku (2009):  12 900
Infobox OKVirheellinen NIMI-arvo: 
Alafia on maalaiskunta Timbuktun alueen Timbuktun piirissä Malissa. Sen keskuskylä Toya sijaitsee Nigerjoen vasemmalla rannalla 18 kilometriä Timbuktusta lounaaseen. Kunnassa on 12 900 ja keskuskylässä 2 400 asukasta (vuonna 2009).
Maantiede ja ilmasto

Alafian kunnan pinta-ala on 27 857 neliökilometriä. Se rajoittuu pohjoisessa Timbuktun piirin Salamin, idässä Bourem-Inalyn, etelässä Gourma-Rharousin piirin Haribomon ja Dirén piirin Garbakoïran sekä lännessä Goundamin piirin Douékirén ja Essakanen kuntiin.
Kunta sijaitsee pääosin Haoussaksi kutsutulla Nigerin vasemmalla rannalla. Pieni alue on Gourmaksi kutsutulla oikealla rannalla. Pohjoisin osa on Saharan autiomaata. Maisemaa leimaavat pohjoisen hiekkadyynit ja etelän jokilaakso.
Seutu kuuluu Sahelin vyöhykkeeseen. Vuotuinen sademäärä on 100 millimetriä. Sadekausi kestää heinäkuusta syyskuuhun. Lämpötilat vaihtelevat 10 ja 45 asteen välillä.
Asutus

Kuntaan kuuluu kahdeksan kylää ja 13 paimentolaisryhmää. Asutus on keskittynyt Nigerjoen läheisyyteen. Kylien asukkaat ovat etupäässä songhaita ja paimentolaiset tuaregeja. Lisäksi on belloja, maureja, sorkoja ja fulbeja. Vallitseva uskonto on islam. Kunnassa on myös muutamia kristittyjä.
Liikenne ja palvelut

Toyasta on tieyhteys Timbuktun satamaan Korioméen. Kunnan pohjoisosan kautta kulkee Timbuktun ja Goundamin välinen maantie 33. Tärkeän liikenneväylän muodostaa Nigerjoki.
Seudun pääelinkeinot ovat maanviljely, transhumanssiin perustuva karjanhoito ja varsinkin bozojen ja somonojen harjoittama kalastus. Tärkeimmät viljelykasvit ovat riisi, hirssi, durra ja vihannekset. Kotieläimiä ovat naudat, lampaat, vuohet, aasit, hevoset, kamelit ja siipikarja. Lisäksi harjoitetaan käsityöammatteja ja kaupankäyntiä sekä hyödynnetään puuvaroja, kalkkikiveä ja hiekkaa. Toyassa ja kolmessa muussa kylässä pidetään viikoittaiset markkinat.
Kunnassa toimii 13 alakoulua ja kolme yläkoulua. Koulua käyvien lasten määrä on alhainen, joskin tyttöjen osuus on 2000-luvulla lisääntynyt. Kunnallisia terveyskeskuksia on neljä. Niiden taso on vaatimaton, eikä kunnassa ole yhtään lääkäriä. Vesihuolto käsittää 15 vesijohtoa, 11 porakaivoa ja joukon nykyaikaisia ja perinteisiä kaivoja. Jokaisella kylällä ja paimentolaisryhmällä on ainakin yksi puhtaan juomaveden lähde, mutta kunnan laajuuteen ja väkilukuun suhteutettuna niiden määrä on riittämätön.
Alueella on Malitelin ja Orangen matkapuhelinverkot. Timbuktun läheisyyden ansiosta voidaan seurata radio- ja televisiolähetyksiä. Sähköä saadaan muutamista aurinkopaneeleista.
Matkailu

Paikallisia nähtävyyksiä ovat Nigerjoen rannat ja Toyan valkoinen dyyni. Matkailun merkitys on vähäinen. Kunnassa on kaksi leirintäaluetta. Iloan kylä on toiminut solidaarisuusmatkailun kohteena.